तीन महीने के लिए फैमिली स्वैप करते हैं रॉकी-रानी, ब्राइडल लुक में दिखेंगी आलिया
आलिया भट्ट और रणवीर सिंह स्टारर फिल्म रॉकी और रानी की प्रेम कहानी का ट्रेलर रिलीज हो चुका है। रॉकी और रानी की केमिस्ट्री ही ट्रेलर का सबसे स्ट्रोंग फीचर है। ट्रेलर में रणवीर अपने फॉर्म में नजर आ रहे हैं और आलिया भी खूबसूरत
आलिया भट्ट और रणवीर सिंह स्टारर फिल्म रॉकी और रानी की प्रेम कहानी का ट्रेलर रिलीज हो चुका है। रॉकी और रानी की केमिस्ट्री ही ट्रेलर का सबसे स्ट्रॉन्ग फीचर है। ट्रेलर में रणवीर अपने फॉर्म में नजर आ रहे हैं और आलिया भी खूबसूरत लग रही हैं।
फिल्म में रणवीर सिंह का कैरेक्टर है रॉकी रंधावा और आलिया रानी का कैरेक्टर निभा रही हैं। ट्रेलर की शुरुआत में दिखाया गया है कि रॉकी और रानी की कारों की टक्कर हो जाती है। इसको लेकर दोनों बीच सड़क पर ही एक-दूसरे पर चिल्लाने लगते हैं और लड़ाई करते हैं। इसके बाद दिखाया गया है कि रॉकी और रानी एक फॉर्मल सेटिंग में एक-दूसरे से पहली बार मिलते हैं।
फिल्म में है पंजाबी लड़के-बंगाली लड़की की लव स्टोरी 
फिल्म में रॉकी रंधावा मस्ती में रहने वाले पंजाबी बैकग्राउंड से आते हैं जबकि रानी पढ़ी-लिखी और इंटेलेक्चुअल बंगाली बैकग्राउंड से हैं। ट्रेलर में दोनों के बीच हो रही बातचीत के जरिए कुछ मजेदार डायलॉग भी सुनने को मिलते हैं। दोनों के बीच नजदीकियां बढ़ती हैं और इन्हें प्यार हो जाता है लेकिन इनका प्यार शादी में नहीं बदल पाता क्योंकि दोनों की फैमिली शादी के लिए राजी नहीं होती है।
तीन महीने के लिए फैमिली स्वैप करते हैं रॉकी-रानी 
इस परेशानी को हल करने के लिए रॉकी और रानी ये फैसला लेते हैं कि वो तीन महीने के लिए अपने परिवार को छोड़कर एक-दूसरे की फैमिली के साथ रहेंगे। इस दौरान वो एक-दूसरे की फैमिली को इंप्रेस करने की पूरी कोशिश करते हैं। लेकिन, इस दौरान उन्हें इस बात का एहसास होता है कि उनकी परवरिश और लाइफस्टाइल में काफी अंतर है और इस रिश्ते को निभाना आसान नहीं होगा।
ट्रेलर में फिल्म के गानों को भी जगह दी गई है। साथ ही ट्रेलर में आलिया दुल्हन के लुक में भी दिखाई देती हैं।
फिल्म 28 जुलाई को सिनेमाघरों में रिलीज होगी। फिल्म के साथ करण जौहर छह सालों बाद डायरेक्टर के तौर पर वापसी कर रहे हैं।